cyanic-selkie/wikianc huggingface dataset:
แดง จิตกร
พ.ศ. 2545 - 2546: อัลบั้ม บอกอ้ายได้บ่ และ เพลง มนต์รัก ตจว.
หลังการโปรโมทอัลบั้มชุดนั้น กระแสตอบรับความนิยมก็เพิ่มมากขึ้น โดยเฉพาะเพลง "มนต์รัก ตจว." ชึ่งกลายเป็นบทเพลงชิ้นเอกที่เป็นที่นิยมของคนฟังทั่วประเทศ และทำให้ แดง จิตกร ได้รับ "รางวัลมาลัยทอง" พ.ศ. 2546 ในสาขาเพลงลูกทุ่งยอดนิยมฝ่ายชาย และนักร้องชายยอดนิยม เมื่อปี พ.ศ. 2547
พ.ศ. 2547: อัลบั้ม ขอเป็นอะไหล่รัก และ คึดฮอดบ้านเฮาเนาะ
เดือนธันวาคม พ.ศ. 2546 แดงได้ออกอัลบั้มชุดที่ 12 ชื่อว่า ขอเป็นอะไหล่รัก ชึ่งเป็นอัลบั้มที่ต่อยอดความสำเร็จจากชุด "บอกอ้ายได้บ่" ในปี พ.ศ. 2545 มีผลงานเพลงที่ได้รับความนิยมและเป็นที่น่าสนใจ อาทิ "ขอเป็นอะไหล่รัก", "ผู้ยินยอม", "ผู้สาวบ้านใด๋" และ "อิสานสิ้นมนต์"
จากนั้น ในเดือนตุลาคม พ.ศ. 2547 เขาได้ออกอัลบั้มชุดที่ 13 ชื่อว่า คึดฮอดบ้านเฮาเนาะ ซึ่มีผลงานเพลงที่ได้รับความนิยมและเป็นที่น่าสนใจเช่นเดียวกัน ได้แก่ เพลง "คึดฮอดบ้านเฮาเนาะ" เพลงเปิดตัวที่เขาร้องไว้เพื่อให้กำลังใจคนที่ต้องมาทำงานในที่ๆห่างไกล เพลงนี้กลายเป็นเพลงที่ติดอันดับต้นๆของชาร์ตเพลงในสถานีวิทยุทั่วประเทศอีกด้วย
พ.ศ. 2548 - 2549: ยอดชายนายคำเม้า และ อัลบั้ม พี่แดงคนเดิม
แดงได้ร่วมแสดงภาพยนตร์อีกครั้ง ในเรื่อง ยอดชายนายคำเม้า โดยเป็นภาพยนตร์ที่จำหน่ายในรูปแบบ วีซีดี ผลิตและจำหน่ายโดย ท็อปไลน์มิวสิค ในเดือน กรกฎาคม พ.ศ. 2548 ในภาพยนตร์เรื่องนี้ เขาได้รับบทเป็นพระเอกของเรื่องนี้ นอกจากนั้นยังมีศิลปินร่วมเล่นด้วย อาทิ ยิ่งยง ยอดบัวงาม, วิฑูรย์ ใจพรหม, บานเย็น รากแก่น, อ้อยใจ แดนอีสาน, น้องเบนซ์ จูเนียร์, สาวมาด เมกะแดนซ์, นพดล ดวงพร ฯลฯ
ในเดือนสิงหาคม ปีเดียวกัน เขาได้ออกอัลบั้มชุดที่ 14 ชื่อว่า พี่แดงคนเดิม ชึ่งนำเพลงชื่อเดียวกันที่เขาร้องไว้สมัยอยู่ค่ายเคซีเอส มาเผยแพร่อีกครั้งเป็นเพลงลำดับแรก ส่วนอีก 9 เพลงที่เหลือ เป็นผลงานเพลงแต่งใหม่ทั้งหมดและเป็นชุดแรกที่ สมบูรณ์ ปาราชิตัง เป็นผู้เรียบเรียงทำดนตรีให้ เช่น "อาชีพอกหัก", "ถามข่าวผู้สาวเก่า", "พ่ายรักที่ลำนางรอง" ฯลฯ
พ.ศ. 2549-2550: อัลบั้มพิเศษ และ อัลบั้ม หัวใจ...สะแหมฮัก/สักวาหน้าหนาว
เดือนเมษายน พ.ศ. 2549 แดงได้อออัลบั้มพิเศษ ที่รวมบทเพลงแนวหมอลำที่เขาร้องไว้ในช่วงเข้าสู่วงการใหม่ๆ มารวมไว้ในอัลบั้มชื่อว่า รวมฮิตเพลงหมอลำ อัลบั้มนี้แบ่งออกเป็น 2 ชุด มีบทเพลงที่แนะนำคือ "ฟ้าไกลดิน", "สาวอรใจร้าย", "ข่าวร้ายสายด่วน", "ดื่มให้ลืมเธอ" ฯลฯ
เดือนมีนาคม พ.ศ. 2550 แดงได้ออกอัลบั้มชุดที่ 15 ของเขา ในชื่อ หัวใจ...สะแหมฮัก มีเพลงเปิดตัวชื่อ "สักวาหน้าหนาว" ผลงานการแต่งของ ศิริ มงคล ชึ่งเป็นบทเพลงที่นำบทกลอนสักวามาประยุกต์ใช้กับแนวเพลงลูกทุ่ง หลังจากเพลงนี้ได้เผยแพร่ในสื่อต่างๆ ก็ได้รับกระแสความนิยมเป็นอย่างมาก จึงทำให้ต้นสังกัด เปลี่ยนชื่ออัลบั้มจาก หัวใจ...สะแหมฮัก เป็น สักวาหน้าหนาว ในเวลาต่อมา นอกจากเพลงสักวาหน้าหนาวแล้ว ยังมีอีกหลายบทเพลงในอัลบั้มนี้ที่น่าสนใจ เช่น "หวานใจมือถือ", "คอยเธอที่คลื่นชุมชน", "หัวใจไก่เหงา", "ให้เว้าหยอกแหน่" ฯลฯ
พ.ศ. 2551 - 2553: อัลบั้ม ห่วงเจ้า…สาวโรงงาน, งามข้ามปี และ สุขสันต์วันคิดฮอด
จากกระแสการตอบรับจากชุด สักวาหน้าหนาว ทำให้ความแรงของเขายังไม่หยุดเพียงเท่านี้ ในปี พ.ศ. 2551 แดงได้ออกอัลบั้มชุด ห่วงเจ้า…สาวโรงงาน มาให้แฟนเพลงได้ฟังกัน อัลบั้มนี้ได้รับกระแสตอบรับจากผู้ฟังได้อย่างดี จากนั้นในปี พ.ศ. 2552 แดงออกอัลบั้มชุด งามข้ามปี มีเพลงชื่อเดียวกับชื่ออัลบั้ม ที่ได้ ศิริ มงคล ผู้แต่งเพลง สักวาหน้าหนาว จนโด่งดัง มาแต่งเพลงนี้อีกครั้ง จนกลายเป็นเพลงที่แฟนเพลงชื่นชอบและให้การต้อนรับอย่างดี
ต่อมาในปี พ.ศ. 2553 แดงกลับมาอีกครั้งกับอัลบั้ม สุขสันต์วันคิดฮอด โดยอัลบั้มนี้ได้ครูสลา คุณวุฒิ มาร่วมงานอีกครั้ง โดยใช้นามแฝง "พิณ พานทอง" แต่งเพลงใหม่ทั้งอัลบั้ม อัลบั้มนี้เปิดตัวด้วยเพลง "บอกกับเขาว่า...ขี้เมาโทรมา" ชึ่งเป็นเพลงแนวอารมณ์อกหักผสมกับอารมณ์ความคิดถึง บทเพลงนี้ได้รับความนิยมจากแฟนเพลงเป็นอย่างมาก
หลังจากการโปรโมทอัลบั้ม สุขสันต์วันคิดฮอด จนถึงปี 2554 แดง จิตกร ก็ยังไม่มีแผนที่จะทำอัลบั้มใหม่อีกเลย จนกระทั่ง ช่วงปี 2556 - 2557 แดง จิตกร ก็กำลังจะทำอัลบั้มชุดใหม่
พ.ศ. 2557: อัลบั้ม สาวส่าลืมสรภัญญ์
วันที่ 25 กุมภาพันธ์ พ.ศ. 2557 ทางต้นสังกัดได้ปล่อยผลงานเพลง "สาวส่าลืมสรภัญญ์" และ "สาว 3G" เผยแพร่ใน Youtube ของทางต้นสังกัด แสดงถึงการกลับมาทำผลงานเพลงชุดใหม่ของแดงในรอบ 4 ปี และในอีก 4 เดือนต่อมา แดงได้ออกอัลบั้มชุดที่ 19 ในชื่อ สาวส่าลืมสรภัญญ์ ในเดือน มิถุนายน และได้มีการปล่อยมิวสิควีดีโอลงในสื่อต่างๆ ในเดือนกรกฎาคม ปีเดียวกัน
หลังจากการเสียชีวิตของเขาเมื่อปี พ.ศ 2559 ทำให้อัลบั้มชุดนี้ กลายเป็นอัลบั้มชุดสุดท้ายในชีวิตของเขา
ภาพลักษณ์ และ ชีวิตส่วนตัว
ด้วยความที่แดง จิตกร เป็นนักร้องที่ได้รับกระแสตอบรับจากประชาชนและแฟนเพลงอย่างไม่หยุดนึ่ง จึงทำให้เขากลายเป็นศิลปินที่ได้รับฉายาจากสื่อต่างๆว่า "หนุ่มเทอร์โบมาแรง"
ด้านนิสัยส่วนตัวของแดงส่วนมากมักจะใช้ชีวิตเหมือนคนทั่วไป และสิ่งที่ต่างจากคนทั่วไปคือการใช้ชีวิตที่แปลกและไม่เหมือนใคร ด้านความสามารถพิเศษ แดงเป็นคนเขียนเพลงที่มีมุมมองน่าสนใจและชี้ให้เห็นว่าเป็นคนคุณภาพคนหนึ่งของวงการเพลง ตัวอย่างเพลงที่แดงแต่ง เช่น "ร้องเพลงเพื่อยาย", "วันเกิดวันเจ็บ", "เสียงครวญจากไต้หวัน" เป็นต้น
ด้านชีวิตครอบครัว แดง จิตกร มีภรรยาชื่อ อุไรวรรณ เกตุภูเขียว และมีบุตรด้วยกัน 3 คน คือ เกตุกนก เกตุภูเขียว, ฐิติมา เกตุภูเขียว และ ศุภกฤต เกตุภูเขียว ก่อนหน้านั้น แดงได้พบรักกับ พัชรธิดา ทะชัยวงศ์ และใช้ชีวิตแบบครอบครัวด้วยกัน แต่แล้วความสัมพันธ์กลับกลายเป็นแค่การห่างกันเท่านั้นเอง
การเสียชีวิต
เมื่อเดือนพฤษภาคม พ.ศ. 2558 แดงต้องหยุดร้องเพลง เนื่องจากมีอาการคอขวาบวมเบ่ง ทำให้แฟนเพลงสงสัยว่าเกิดอะไรขึ้น จากนั้นข่าวความเคลื่อนไหวของแดงก็เงียบไปสักระยะ จนในที่สุดทางต้นสังกัดได้แจ้งข่าวเอาไว้ว่า แดงป่วยเป็นมะเร็งที่บริเวณลำคอมาเป็นเวลาหลายเดือนแล้ว เขาต้องพักอยู่ที่บ้านจังหวัดบุรีรัมย์ ควบคู่กับการเดินทางเข้ากรุงเทพฯ มารักษาตัวที่โรงพยาบาลจุฬาลงกรณ์ และรักษาตัวกับแพทย์แผนไทย จนอาการเริ่มดีขึ้นตามลำดับ
แต่แล้ว อาการป่วยของเขาเริ่มกำเริบขึ้นอีกครั้ง จนกระทั่งวันที่ 9 เมษายน พ.ศ. 2559 สัญญาลักษณ์ ดอนศรี ครูเพลงชื่อดังได้โพสต์ภาพและข้อความผ่านเฟซบุ๊กส่วนตัว เป็นภาพที่เขาป่วยเป็นโรคมะเร็งโพรงจมูกระยะสุดท้าย และวอนขอให้คนยื่นมือเข้ามาช่วยเหลือแดง เนื่องจากในเวลานั้นเขาลำบากมาก เอาเงินร้องเพลงมารักษาโรคมะเร็งจนหมดตัว ไม่นานเท่าไหร่ ก็มียอดเงินบริจาคในบัญชีหลั่งไหลเข้ามามากถึง 3.5 ล้านบาท และยังได้มีการจัดคอนเสิร์ตการกุศลเพื่อช่วยเหลือเขาในวันที่ 29 เมษายน ปีเดียวกัน
แดงพักรักษาตัวที่โรงพยาบาลในจังหวัดบุรีรัมย์ เมื่อวันที่ 14 เมษายน พ.ศ. 2559 แล้วได้ขออนุญาตจากแพทย์ ให้ไปพักรักษาตัวที่บ้านของเขา ในวันที่ 30 เมษายน ปีเดียวกัน แต่ในเวลาต่อมา แดงได้เสียชีวิตลงเมื่อเวลา 21.00 น. ของวันเดียวกัน
เจ้าพระยาอภัยภูเบศร (แบน)
เจ้าพระยาอภัยภูเบศร (แบน) หรือ พระยายมราช (แบน) เจ้าเมืองพระตะบองคนที่ 1 เป็นแม่ทัพคนหนึ่งในสมเด็จพระเจ้ากรุงธนบุรีและพระบาทสมเด็จพระพุทธยอดฟ้าจุฬาโลกมหาราช เมื่อรัชกาลสมเด็จพระเจ้ากรุงธนบุรีได้มีพระบรมราชโองการสั่งยกทัพไปช่วยเขมรเพื่อป้องกันการรุกรานจากญวน โดย พระบาทสมเด็จพระพุทธยอดฟ้าจุฬาโลกเมื่อครั้งยังดำรงพระอิสริยศเป็น เจ้าพระยามหากษัตริย์ศึกเป็นแม่ทัพใหญ่ ซึ่งได้ขอตัวพระยายมราช (แบน) ไปด้วย ด้วยเป็นนายทหารฝีมือดี
เมื่อเสด็จนำกองทัพไปถึงเมืองกัมพูชาแล้ว พระยาสรรค์ก่อกบฏขึ้นในกรุงธนบุรี เจ้าพระยามหากษัตริย์ศึกต้องรีบนำทัพกลับเพื่อจัดการกบฏ แต่ทางกัมพูชานี้ได้ทิ้งไว้ให้พระยายมราช (แบน) เป็นผู้ดูแล ไม่นานนัก เมื่อเสด็จมาถึงและได้ปราบดาภิเษกเถลิงถวัลยราชสมบัติเป็นพระบาทสมเด็จพระพุทธยอดฟ้าจุฬาโลก ส่วนพระยายมราช (แบน) ก็ติดราชการอยู่ที่เมืองกัมพูชาอยู่
ต่อมา นักองค์เอง เจ้านายฝ่ายเขมร ในเวลานั้นอายุเพียง ๕ พรรษา เป็นผู้มีสิทธิ์ขึ้นเถลิงถวัลย์ราชสมบัติเขมร พระยายมราช (แบน) คิดว่าหากปล่อยไว้คงเกิดการฆ่าฟันขึ้นอีก จึงให้พระยาเขมรและขุนนางฝ่ายไทยคุมตัว นักองค์เองขึ้นมาทูลเกล้าฯ ถวายแด่ พระบาทสมเด็จพระพุทธยอดฟ้าที่กรุงรัตนโกสินทร์ ซึ่งพระบาทสมเด็จพระพุทธยอดฟ้าก็ได้ทรงรับนักองค์เองเป็นราชบุตรบุญธรรม แล้วมีพระบรมราชโองการโปรดเกล้าฯให้เลื่อนยศของพระยายมราช (แบน) เป็น เจ้าพระยาอภัยภูเบศร (แบน) ได้เป็นผู้ปกครองเขมร และถิอเป็นต้นตระกูล "อภัยวงศ์"
บุตรธิดา
มีบุตรธิดา รวม 16 คน
เดไออิมอน สิ่งที่พบพาน
เดไออิมอน สิ่งที่พบพาน เป็นซีรีส์มังงะญี่ปุ่นโดยริน อาซาโนะ ตีพิมพ์ในนิตยสารยังเอช นิตยสารมังงะแนวเซเน็งของสำนักพิมพ์คาโดกาวะ โชเต็งตั้งแต่ปี พ.ศ. 2559 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 13 ได้รับการดัดแปลงเป็นซีรีส์อนิเมะโทรทัศน์โดยสตูดิโอเอ็นคอเรจฟิมส์ ออกอากาศตั้งแต่เดือนเมษายนถึงเดือนมิถุนายน พ.ศ. 2565
ฌูล กอตาร์
ฌูล กอตาร์ (Jules Cotard; 1 มิถุนายน ค.ศ. 1840 – 19 สิงหาคม ค.ศ. 1889) เป็นประสาทแพทย์ชาวฝรั่งเศส เกิดที่เมืองอีซูเดิง เรียนวิชาแพทย์ที่กรุงปารีสก่อนจะทำงานที่โรงพยาบาลปีตีเย-ซาลแปทรีแยร์ ที่นั่นกอตาร์ได้ร่วมงานกับฌ็อง-มาร์แต็ง ชาร์โก แพทย์ผู้บุกเบิกการศึกษาโรคทางระบบประสาท กอตาร์ทำงานที่นี่จนถึงปี ค.ศ. 1869 และทำงานเป็นศัลยแพทย์ในกองทัพฝรั่งเศสช่วงสงครามฝรั่งเศส-ปรัสเซีย หลังจากนั้นเขาย้ายไปอยู่ที่เมืองว็องฟว์ ในปี ค.ศ. 1880 กอตาร์กล่าวถึงความผิดปกติทางจิตที่เรียกว่า "อาการเพ้อปฏิเสธ" (Le délire des négations) ซึ่งมีอาการตั้งแต่ซึมเศร้าไปจนถึงหลงผิดว่าตนเองเสียชีวิตแล้ว กอตาร์ศึกษากรณีของผู้ป่วยที่มีนามแฝงว่า "นางสาว X" (Mademoiselle X) ที่ปฏิเสธการรับประทานอาหารและการมีอยู่ของร่างกายเธอ นางสาว X เชื่อว่าตนถูกสาปไม่ให้เสียชีวิตตามธรรมชาติ และท้ายที่สุดเธอเสียชีวิตจากความอดอยาก ต่อมาความผิดปกตินี้เรียกว่า "อาการหลงผิดกอตาร์"
กอตาร์เสียชีวิตในปี ค.ศ. 1889 ด้วยโรคคอตีบที่ติดมาจากลูกสาว
ดานีลู ลูอิส ดา ซิลวา
ดานีลู ลูอิส ดา ซิลวา (Danilo Luiz da Silva; เกิด 15 กรกฎาคม ค.ศ. 1991) หรือที่เรียกสั้น ๆ ว่า ดานีลู เป็นนักฟุตบอลชาวบราซิล ปัจจุบันเล่นในตำแหน่งแบ็กขวาให้กับยูเวนตุสและทีมชาติบราซิล
27 กรกฎาคม
วันที่ 27 กรกฎาคม เป็นวันที่ 208 ของปี (วันที่ 209 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 157 วันในปีนั้น
ลิโอเนล ดิ อารากอน
ลิโอเนล ดิ อารากอน (1863-1941) เป็นนักแสดงละครเงียบชายชาวอังกฤษ
เทศบาลตำบลศรีนคร
เทศบาลตำบลศรีนคร เป็นองค์กรปกครองส่วนท้องถิ่นในท้องที่ตำบลศรีนคร อำเภอศรีนคร จังหวัดสุโขทัย
เอ็ดนา เดวีส์
เอ็ดนา เดวีส์ (1905–1969) เป็นนักแสดงหญิงชาวอังกฤษ
น้ำโสโครก
น้ำโสโครก (blackwater) เป็นน้ำเสียประเภทหนึ่งที่ประกอบด้วยสิ่งปฏิกูลจากมนุษย์ ได้แก่ อุจจาระ หรือปัสสาวะ ที่เกิดขึ้นในส้วม โดยแตกต่างจากน้ำเสียที่เป็นน้ำทิ้งที่เกิดจากการซักล้าง หรือการชำระร่างกาย
ในระบบการจัดการน้ำเสียในบ้านเรือนหรือสำนักงานที่ทันสมัย จะมีการแยกน้ำโสโครกออกจากน้ำทิ้ง เพื่อให้สะดวกและสามารถบำบัดน้ำเสียได้อย่างมีประสิทธิภาพ โดยจะมีการบำบัดผ่านถังบำบัดน้ำเสีย
เมษายน พ.ศ. 2558
'''เมษายน พ.ศ. 2558''' เป็นเดือนที่ 4 ของปี พ.ศ. 2558 วันแรกของเดือนเป็นวันพุธ และวันสุดท้ายของเดือนเป็นวันพฤหัสบดี
เรกซ์ เดวิส
เรกซ์ เดวิส (1890 – ?) เป็นนักแสดงชายชาวอังกฤษ
พรรคพลเมือง
พรรคพลเมือง  เป็นพรรคการเมืองในประเทศไต้หวัน และไม่เคยได้รับที่นั่งสภานิติบัญญัติไต้หวันเลย ก่อตั้งขึ้นเมื่อวันที่ 7 มีนาคม ค.ศ. 1993
ประเทศเซนต์วินเซนต์และเกรนาดีนส์ในโอลิมปิกเยาวชนฤดูร้อน 2014
ประเทศเซนต์วินเซนต์และเกรนาดีนส์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเซนต์วินเซนต์และเกรนาดีนส์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศเซนต์วินเซนต์และเกรนาดีนส์ไม่ได้รับเหรียญรางวัล
กรีฑา
ผลการแข่งขันดังนี้ :
ว่ายน้ำ
ผลการแข่งขันดังนี้ :
ถังบำบัดน้ำเสีย
ถังบำบัดน้ำเสีย เป็นวิธีการบำบัดน้ำเสียสำหรับครัวเรือน การใช้งานถังบำบัดน้ำเสียนั้น จะถูกนำมาใช้กับชุมชนในเมืองที่ไม่มีระบบบำบัดน้ำเสียให้บริการจากทางหน่วยงานที่รับผิดชอบ บ้านเรือนในเมืองไทยส่วนใหญ่จะใช้ถังบำบัดน้ำเสียในการบำบัดน้ำ ในขณะที่ในสหรัฐอเมริกาจะมีการใช้ระบบบำบัดจากรัฐบาลประมาณร้อยละ 75 ส่วนร้อยละ 25 ที่เหลือเป็นชุมชนที่อยู่ห่างไกลจะใช้ถังบำบัดน้ำเสีย ประเทศในทวีปยุโรปจะจำกัดให้ใช้เฉพาะในชนบทที่ห่างไกลเท่านั้น เนื่องจากไม่มีพื้นที่สำหรับการทุ่งบำบัดน้ำเสีย
ถังบำบัดน้ำเสียในเมืองไทย จะประกอบไปด้วยสองส่วนหลักคือ ถังเกรอะ และถังกรอง โดยถังเกรอะจะมีหน้าที่ในการให้สิ่งสกปรกตกตะกอนไว้ โดยถังสำเร็จรูปจะเป็นถังเดี่ยวแต่ด้านในมีแยกออกเป็นสองส่วน
พรรคฮากกา
พรรคฮากกา (
) เป็นพรรคการเมืองเล็กในประเทศไต้หวัน ก่อตั้งขึ้นเมื่อเดือน ตุลาคม ค.ศ. 2006 มีอุดมการณ์ทางการเมืองแบบสังคมประชาธิปไตยและเพื่อผลประโยชน์ของชาวฮากกา
มายาฉิมพลี
ละคร มายาฉิมพลี เป็นละครโทรทัศน์ไทยแนวดราม่า จากบทประพันธ์โดย พรรทิพา ออกอากาศทาง สถานีวิทยุโทรทัศน์ไทยทีวีสีช่อง 3 ในปี พ.ศ. 2559 ทุกวันจันทร์-ศุกร์ เวลา 19:15-20:15 น. ทางไทยทีวีสีช่อง 3 (ช่อง 3 SD) หมายเลข 28
เบิร์นมีอไลฟ์
Burn Me Alive เป็นซิงเกิลแนวโพสต์ฮาร์ดคอร์ไทยของ Type One Error ในปี พ.ศ. 2559 สังกัดค่ายเพลงมิวสิกมูฟเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องโดย บอน Annalynn ,Virgil Nobuna และแต่งทำนองและเรียบเรียงโดย จิรศักดิ์ ปานพุ่ม เพลงนี้ออกจำหน่ายครั้งแรกในวันที่ 20 สิงหาคม พ.ศ. 2559 โดยเนื้อร้องเป็นภาษาอังกฤษทั้งหมด
ที่มาของเพลง มาจากเรื่องของเซลล์ที่เชื่อว่าการต่อสู้ชีวิตมีอยู่ในทุกระดับสิ่งมีชีวิตทั้งหลายในจักรวาลนี้ล้วนต้องผ่านการต่อสู้ดิ้นรนเพื่อเอาชีวิตรอด ไม่ว่าจะเป็นสิ่งมีชีวิตที่เล็กที่สุดที่เรียกว่า “เซลล์” ไปจนถึงพืช สัตว์ และมนุษย์เองก็มีเซลล์อยู่ประมาณ 100 ล้านล้านเซลล์ และภายในเซลล์แต่ละตัวก็ยังมีสารชีวโมเลกุล อีกมากมาย ซึ่งอาจต้องฝ่าฟันอะไรอยู่หลายอย่างเพื่อชีวิตรอดของตนก็เป็นได้ เพราะชีวิตที่อยู่รอดนั้นอาจไม่มีความหมายหากเป็นการอยู่รอดบนความพ่ายแพ้
เนื้อหาของเพลงนั้นเป็นพลังงานในการต่อสู้ โดย Burn Me Alive หมายถึง เผาฉันทั้งเป็นซะ! เป็นความไม่ยอมแพ้ของหนึ่งชีวิตที่ต่อสู้ แต่ไม่ยอมคุกเข่าขอชีวิตจากใคร ถ้าอยากเห็นน้ำตา อยากเห็นฉันคุกเข่าขอชีวิต ก็เผาฉันทั้งเป็นซะ
นอกจากนี้เพลง Burn Me Alive ได้ถูกนำไปทำเป็นการ์ตูน โดยแนวคิดของ แมว จิรศักดิ์ ที่อยากถ่ายทอดความหมายและข้อคิดของเพลงโดยเล่าเรื่องผ่านการ์ตูน เพื่อให้คนฟังเข้าใจได้ง่ายขึ้น โดยการ์ตูนชื่อเรื่องว่า Burn Me Alive แต่งและวาดโดย นักเขียนการ์ตูนเจ้าของเพจดัง นฤชา ดิฐเบญจกุล จากเรื่องสยองสองบรรทัดครึ่ง
การตอบรับ
เพลง Burn Me Alive ติดอันดับสูงสุด 52 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 23 สิงหาคม พ.ศ. 2559 ที่มีคนดาวน์โหลดมากที่สุด
ไทเลอร์ เดวิส
ไทเลอร์ เดวิส (1902–1970) เป็นนักแสดงชายชาวอังกฤษ
พรรคชาวนาไต้หวัน
พรรคชาวนาไต้หวัน (TFP; ) เป็นพรรคการเมืองขนาดเล็กในประเทศไต้หวัน ก่อตั้งขึ้นเมื่อวันที่ 15 มิถุนายน ค.ศ. 2007 มีอุดมการณ์ทางการเมืองแบบกสิกรนิยม
รายชื่อประเทศจากการผลิตซิลิคอน
ด้านล่างนี้เป็น รายชื่อประเทศจากการผลิตซิลิคอน ซี่งเป็นข้อมูลจาก USGS เมื่อปี ค.ศ. 2011
เทียบู
เทียบู (, ค.ศ. 201 – ?) เสนาธิการแห่งวุยก๊ก
เทียบูเกิดเมื่อ ค.ศ. 201 เป็นบุตรชายของ เทียหยก เสนาธิการรุ่นบุกเบิกของ โจโฉ เมื่อเติบโตขึ้นเทียบูได้เป็นที่ปรึกษาให้กับ แฮหัวหลิม และมีบทบาทในการวางแผนจนทำให้แฮหัวหลิมเอาชนะ จูล่ง หนึ่งใน ห้าทหารเสือแห่งจ๊กก๊ก ได้สำเร็จและเกือบจับจูล่งได้แต่จูล่งก็หนีรอดออกไปได้
ดูเพิ่ม
201
ความเป็นส่วนหนึ่งของโรงเรียน
คำจำกัดความที่ใช้โดยทั่วไปของคำว่า ความเป็นส่วนหนึ่งของโรงเรียน (school belonging) มีที่มาจากบทความวิจัยในปี 1993 ของคาโรล กูเดนาวและคัทลีน เกรดี ซึ่งพวกเขาอธิบายความเป็นส่วนหนึ่งของโรงเรียนไว้ว่า "ความรู้สึกของนักเรียนที่ได้รับการยอมรับ เคารพ เป็นส่วนหนึ่งและได้รับการสนับสนุนจากผู้อื่นในสังคมโรงเรียน" การก่อตัวของความเป็นส่วนหนึ่งของโรงเรียนเกี่ยวข้องกับความรู้สึกที่เชื่อมต่อและผูกพันกับโรงเรียนของตน นอกจากนี้ยังรวมถึงการมีส่วนร่วมและเกี่ยวเนื่องกับชุมชนโรงเรียนของตนอีกด้วย   ในทางกลับกัน นักเรียนที่ไม่มีความรู้สึกความเป็นส่วนหนึ่งในสิ่งแวดล้อมของโรงเรียนมากนักมักถูกอธิบายว่าเป็นพวกแปลกแยกหรือห่างเหิน มีคำศัพท์ภาษาอังกฤษในการวิจัยทางการศึกษาที่ใช้แทนกันได้กับคำว่าความเป็นส่วนหนึ่งของโรงเรียน เช่น school connectedness, school attachment และ school engagement เป็นต้น ซึ่งล้วนมีความหมายว่าความยึดโยงกับโรงเรียนหรือความผูกพันกับโรงเรียน
สมเด็จพระอริยวงษญาณ
สมเด็จพระอริยวงษญาณ เป็นราชทินนามของสมเด็จพระสังฆราชไทยสมัยรัตนโกสินทร์ตอนต้น
ความเป็นส่วนหนึ่งของโรงเรียน
ความเป็นส่วนหนึ่งของโรงเรียนถูกกำหนดโดยปัจจัยจำนวนมาก เช่น ผลสัมฤทธิ์และแรงจูงใจทางการเรียน ลักษณะส่วนบุคคล ความสัมพันธ์ในโรงเรียน ลักษณะประชากรศาสตร์ บรรยากาศโรงเรียนและการมีส่วนร่วมในกิจกรรมนอกหลักสูตร  การวิจัยชี้ว่าความเป็นส่วนหนึ่งของโรงเรียนมีผลกระทบสำคัญต่อนักเรียน โดยมีความเชื่อมโยงกับ ผลสัมฤทธิ์ทางการเรียน การปรับตัวทางจิตวิทยา ความเป็นอยู่ การสร้างอัตลักษณ์ สุขภาพจิตและสุขภาพกาย ดังนั้น ความเป็นส่วนหนึ่งของโรงเรียนจึงถูกพิจารณาว่าเป็นปัจจัยพื้นฐานของการพัฒนาของนักเรียน  ความรู้สึกเป็นส่วนหนึ่งกับโรงเรียนของตนถูกมองว่ามีความสำคัญต่อวัยรุ่น เนื่องจากพวกเขาอยู่ในช่วงของการเปลี่ยนผ่านและสร้างอัตลักษณ์ของตน และการวิจัยพบว่าความเป็นส่วนหนึ่งของโรงเรียนจะเริ่มลดลงในช่วงนี้
สมเด็จพระอริยวงษญาณ
ประวัติ
พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ระบุว่าสมเด็จพระนเรศวรมหาราชโปรดให้พระมหาเถรคันฉ่องเป็นสมเด็จพระอริยวงษญาณ อยู่คณะคามวาษีฝ่ายซ้าย ปกครองคณะเหนือ และในทำเนียบ "ตำแหน่งพระราชาคณะในกรุงนอกกรุง ครั้งกรุงเก่า" ปรากฏชื่อสมเด็จพระอริยวงศาสังฆราชาธิบดี อยู่วัดหน้าพระธาตุ เป็นเจ้าคณะคามวาสีฝ่ายซ้าย สมเด็จพระเจ้าบรมวงศ์เธอ กรมพระยาดำรงราชานุภาพ ทรงสันนิษฐานว่าอาจแก้ไขเป็นสมเด็จพระอริยวงษญาณในสมัยธนบุรีและรัตนโกสินทร์ แต่ก็เป็นมติส่วนพระองค์อาจจะผิดก็ได้ ส่วนใน "เรื่องตั้งพระราชาคณะผู้ใหญ่ในกรุงรัตนโกสินทร์ เล่ม 1" ปรากฏราชทินนามสมเด็จพระอริยวงษญาณครั้งแรกในราชทินนามของสมเด็จพระอริยวงษญาณ (มี) ถึงรัชสมัยพระบาทสมเด็จพระจอมเกล้าเจ้าอยู่หัว จึงทรงแปลงราชทินนามเป็นสมเด็จพระอริยวงศาคตญาณ โดยมีสมเด็จพระอริยวงศาคตญาณ (อู่) เป็นรูปแรก
รายนาม
ในปัจจุบันมีสมเด็จพระสังฆราชที่ปรากฏราชทินนามว่า "สมเด็จพระอริยวงษญาณ" รวมทั้งสิ้น 4 พระองค์ ดังนี้
ความเป็นส่วนหนึ่งของโรงเรียน
แบบประเมินความรู้สึกเป็นส่วนหนึ่งสถาบัน (Psychological Sense of School Membership, PSSM) ถูกพัฒนาในปี 1993 เป็นหนึ่งในการวัดเพื่อหาว่านักเรียนมีความรู้สึกเป็นส่วนหนึ่งกับโรงเรียนมากน้อยเพียงใด นักเรียนจะประเมินว่าตนเห็นด้วยหรือไม่เห็นด้วยกับข้อความนั้น ๆ ยกตัวอย่าง เช่น "ผู้คนที่นี้สังเกตเห็นว่าฉันทำได้ดีในอะไรบางอย่าง" ในปี 2003 ศูนย์ควบคุมและป้องกันโรคแห่งชาติสหรัฐจัดการประชุมนานาชาติที่ปฏิญญาวิงสเปรดว่าด้วยความยึดโยงในโรงเรียน (Wingspread Declaration on School Connections) ได้รับการพัฒนาขึ้นในฐานะกลุ่มของกลยุทธ์เพื่อเพิ่มความรู้สึกของความเป็นส่วนหนึ่งและความยึดโยงกับโรงเรียนของพวกเขา
พรรคไต้หวันนัมเบอร์วัน
พรรคไต้หวันนัมเบอร์วัน  เป็นพรรคการเมืองขนาดเล็กของประเทศไต้หวัน ก่อตั้งขึ้นเมื่อวันที่ 21 กันยายน ค.ศ. 2001
กี ฮาจาร์ เดวันตารา
ราเด็น มัซ ซูวาร์ดี ซูรียานิงรัต (Soewardi Soerjaningrat, Suwardi Suryaningrat) หรือ กี ฮาจาร์ เดวันตารา (Ki Hadjar Dewantara, Ki Hajar Dewantara หรือ Ki Hajar Dewantoro ซึ่งอิงตามการออกเสียงในภาษาชวา; 2 พฤษภาคม ค.ศ. 1889, ปากูวาลามัน – 26 เมษายน ค.ศ. 1959, ยกยาการ์ตา) เป็นหนึ่งในแกนนำเคลื่อนไหวเรียกร้องเอกราชอินโดนีเซียจากเนเธอร์แลนด์ และเป็นนักเขียน คอลัมนิสต์ นักการเมือง และผู้ริเริ่มการศึกษาสำหรับชาวพื้นเมืองในอินโดนีเซีย ในยุคที่ปกครองโดยชาวดัตช์ (ดัตช์อีสต์อินดีส) เขาได้ก่อตั้งโรงเรียนตามันซิซวา (Taman Siswa school) ซึ่งเป็นสถาบันการศึกษาแห่งแรกที่เปิดรับนักเรียนที่เป็นชนพื้นเมือง ชาวเผ่าต่าง ๆ และชาวบ้านทั่วไป ในขณะนั้นการศึกษากระจุกอยู่ในกลุ่มบุตรหลานของกลุ่มชนชั้นปกครองและผู้มีฐานะชาวชวา และเจ้าอาณานิคมชาวดัตช์เท่านั้น
กี ฮาจาร์ ได้รับการยกย่องเป็นวีรบุรุษแห่งชาติโดยประธานาธิบดีซูการ์โนเมื่อวันที่ 28 พฤศจิกายน ค.ศ. 1959 และเคยได้รับเลือกให้เป็นบุคคลบนธนบัตรรูปียะฮ์
ความเป็นส่วนหนึ่งของโรงเรียน
ความแพร่หลายและแนววิถี
การวิจัยชี้ว่านักเรียนจำนวนมากขาดความรู้สึกเป็นส่วนหนึ่งของโรงเรียน โปรแกรมประเมินสมรรถนะนักเรียนมาตรฐานสากล (PISA) ได้สำรวจความเป็นส่วนหนึ่งของโรงเรียนและความไม่พอใจของนักเรียนทั่วโลกนับแต่แต่ปี 2003 การรวบรวมข้อมูลล่าสุดของ PISA เกิดขึ้นในปี 2018 โดยมีนักเรียนกลุ่มตัวอย่างจำนวนประมาณ 600,000 คน แทนกลุ่มประชากรนักเรียนที่มีอายุ 15 ปี (อายุระหว่าง 15 ปี 3 เดือน ถึง 16 ปี 2 เดือน) จำนวน 32 ล้านคน จากประเทศที่เข้าร่วมประเมินในปี 2018 จำนวน 79 ประเทศ การวิเคราะห์ของพวกเขาพบว่ามีนักเรียนในสัดส่วนอย่างมีนัยสำคัญทั่วโลกขาดความรู้สึกเป็นส่วนหนึ่งของโรงเรียน โดยเฉลี่ยแล้วมีนักเรียนประมาณหนึ่งในสามที่สำรวจรู้สึกว่าตนไม่ได้เป็นส่วนหนึ่งของโรงเรียนของตน นอกจากนี้ พวกเขายังพบว่านักเรียนหนึ่งในห้ารู้สึกเป็นส่วนเกินของโรงเรียน ขณะที่หนึ่งในหกรู้สึกโดดเดี่ยว ในระบบการศึกษาเกือบทั้งหมด นักเรียนที่มีสถานะทางเศรษฐกิจและสังคมต่ำมักรู้สึกว่าตนไม่ได้เป็นส่วนหนึ่งของโรงเรียน โดยเฉลี่ยแล้ว ความรู้สึกเป็นส่วนหนึ่งของโรงเรียนลดลงร้อยละ 2 ระหว่างปี 2015 ถึง 2018 ขณะที่สัดส่วนของนักเรียนที่ไม่รู้สึกว่าตนเป็นส่วนหนึ่งของโรงเรียนเพิ่มขึ้นตั้งแต่ปี 2003 ซึ่งชี้ให้เห็นว่าแนวโน้มของความรู้สึกเป็นส่วนหนึ่งของโรงเรียนทั่วโลกลดลง
ความเป็นส่วนหนึ่งของโรงเรียนมีแนวโน้มจะลดลงเมื่อนักเรียนอายุมากขึ้น ซึ่งระบุได้จากการศึกษาวิจัยจำนวนมาก นักวิจัยอย่าง คารี กิลเลนโอนีลและแอนดรูว์ ฟูลีกนีได้ทำการศึกษานักเรียนจากละตินอเมริกา เอเชียและยุโรป และพบว่านักเรียนวัยเด็กมีความรู้สึกเป็นส่วนหนึ่งของโรงเรียนในระดับสูง แต่เมื่อนักเรียนเปลี่ยนผ่านเข้าสู่ระดับมัธยมศึกษาตอนต้นและวัยรุ่น การรับรู้ด้านความเป็นส่วนหนึ่งของโรงเรียนลดลงอย่างมีนัยสำคัญ ในทางเดียวกัน การศึกษาอีกงานหนึ่งพบว่าความรู้เป็นส่วนหนึ่งของโรงเรียนลดลงเมื่อเปลี่ยนผ่านจากมัธยมศึกษาตอนต้นสู่มัธยมศึกษาตอนปลาย นักเรียนกลุ่มดังกล่าวยังแสดงให้เห็นถึงภาวะซึมเศร้าที่เพิ่มขึ้นและการลดลงในการสนับสนุนทางสังคม ซึ่งอาจพิจารณาได้ว่าเป็นทั้งสาเหตุหรือผลของการลดลงของความเป็นส่วนหนึ่งของโรงเรียน แนวโน้มที่ว่านี้ถูกทำซ้ำในงานศึกษาอีกเป็นจำนวนมาก ซึ่งล้วนแต่แสดงให้เห็นว่าความเป็นส่วนหนึ่งของโรงเรียนลดลงเมื่อนักเรียนเข้าสู่ความเป็นวัยรุ่น
วีรา เดย์
วีรา เดย์ (4 สิงหาคม ค.ศ. 1935) เป็นนักแสดงหญิงชาวอังกฤษ
พรรคเอกภาพอาหรับ
พรรคเอกภาพอาหรับ (حزب الوحدة العربية) เป็นพรรคการเมืองในประเทศอิรัก ก่อตั้งขึ้นในปี ค.ศ. 1967 หรือ ค.ศ. 1968 พรรคเอกภาพอาหรับยุติบทบาทลงเมื่อวันที่ 17 กรกฎาคม ค.ศ. 1968 จากการปฎิวัติ แต่ก็ได้มีกลุ่มทางการเมืองขนาดเล็กดำเนินการในต่างประเทศ และพรรคการเมืองนี้ได้ถูกยุบอย่างเป็นทางการในปี ค.ศ. 1971
ไลต์
เพลง "Light" เป็น 1 ในโปรเจกต์พิเศษการทำงานเพลงร่วมกันระหว่างศิล­ปินจาก 2 ฟากฝั่งร็อก คือ WEAVER จากอะมิวส์ ประเทศญี่ปุ่น และอินสติงต์ จากจีนี่เรคอร์ดส ในเครือจีเอ็มเอ็ม แกรมมี่ จากไทย 2 วงร็อกที่สอดประสานการทำงานโดยใช้เปียโน เป็นตัวเชื่อม มีการแต่งเนื้อร้องร่วมกันทั้งภาษาไทย, ญี่ปุ่น และอังกฤษ 4 เดือนเต็มกับการทำงานเพลงข้ามประเทศ
ในเนื้อหาของเพลง "Light" หมายถึงแสงสว่าง โดยเปรียบเทียบแสง เสมือนดาวดวงเล็กๆ หากในเวลาที่ฟ้ามืดลงมากเท่าใด แสงนี้ก็จะค่อยๆสว่างมากขึ้นเท่านั้น เสมือนเวลาที่คนเราหมดกำลังใจ แสงเล็กๆนี้จะคอยนำทางอยู่เคียงข้างให้กำล­ังใจคนที่เรารักตลอดไป
ลูทีน
ลูทีน (lutein) เป็นสารกลุ่มแคโรทีนอยด์และแซนโทฟิลล์ ลักษณะเป็นของแข็งสีแดงส้ม ไม่ละลายน้ำ มีมวลโมเลกุล 568.9 g/mol ลูทีนเป็นไอโซเมอร์กับซีอาแซนทินโดยมีสูตรเคมีเหมือนกันคือ C40H56O2 นอกจากนี้ยังมีโครงสร้างที่มีอะตอมคาร์บอน 40 อะตอมและวงแหวนที่ปลายเหมือนกัน แต่ต่างกันตรงตำแหน่งของพันธะคู่ที่วงแหวน ทำให้ลูทีนมีตำแหน่งไครัล 3 ตำแหน่ง ในขณะที่ซีอาแซนทินมี 2 ตำแหน่ง ชื่อลูทีนมาจากคำภาษาละติน luteus แปลว่า สีเหลือง
ลูทีนสามารถสังเคราะห์ได้ในพืชโดยมีสารตั้งต้นมาจากเดลตา-แคโรทีน พืชใช้ลูทีนในการปรับกลไกการรับแสงระหว่างการสังเคราะห์แสง มนุษย์ได้รับลูทีนจากการทานพืช เมื่อรับลูทีนซึ่งเป็นแคโรทีนอยด์ที่ละลายในไขมันเข้าไป ลูทีนจะผ่านระบบย่อยอาหารไปพร้อมกับลิพิดอื่น ๆ เช่น คอเลสเตอรอล ฟอสโฟลิพิดหรือกรดไขมันอิสระ ก่อนจะถูกดูดซึมที่ลำไส้เล็กผ่านเอนเทอโรไซต์ ลูทีนเป็นหนึ่งในสารแคโรทีนอยด์สองชนิดที่พบเฉพาะในตา โดยพบมากบริเวณจุดเหลืองจอตา (macula lutea) ซึ่งเป็นพื้นที่วงรีใกล้กับกลางจอตา
ลูทีนเป็นสารต้านอนุมูลอิสระที่พบในอาหารหลายชนิด ได้แก่ คะน้า ปวยเล้ง บรอกโคลี ผักกาดหอม หน่อไม้ฝรั่ง ถั่วลันเตา ข้าวโพด ฟักทอง มะเขือเทศ และไข่แดง เมื่อใช้เป็นวัตถุเจือปนอาหาร ลูทีนจะมีเลขอีคือ E161b มีงานวิจัยบางส่วนรายงานว่าลูทีนช่วยบำรุงสายตา ลดความเสี่ยงเป็นต้อกระจก และโรคจุดภาพชัดของจอตาเสื่อม
เหตุปะทะในลาฮัดดาตู พ.ศ. 2556
'''เหตุปะทะในลาฮัดดาตู พ.ศ. 2556''' มีขึ้นหลังชาวฟิลิปปินส์ 235 คน ซึ่งบางส่วนมีอาวุธ ล่องเรือขึ้นฝั่งในลาฮัดดาตู (Lahad Datu) รัฐซาบะฮ์ ประเทศมาเลเซีย เมื่อวันที่ 11 กุมภาพันธ์ 2556  กลุ่มดังกล่าว ซึ่งเรียกตัวเองว่า "กองกำลังความมั่นคงแห่งรัฐสุลต่านซูลูและบอร์เนียวเหนือ" ถูกส่งมาโดย สุลต่านจามาลิล กีรามที่ 3 หนึ่งในผู้อ้างสิทธิ์ราชบัลลังก์รัฐสุลต่านซูลู คิรามแถลงว่า เป้าหมายของพวกเขา คือ ยืนยันการอ้างสิทธิ์เหนือดินแดนซาบะฮ์ตะวันออก (เดิมคือ บอร์เนียวเหนือ) ที่ยังไม่มีข้อยุติ
กองกำลังความมั่นคงของมาเลเซียล้อมหมู่บ้านแห่งหนึ่งในลาฮัดดาตูที่คนกลุ่มดังกล่าวชุมนุมกัน ขณะที่การเจรจาหาทางออกอย่างสันติกำลังดำเนินอยู่
อำเภอของประเทศฝรั่งเศส
อำเภอ หรือ ก็องตง (canton) เป็นหน่วยบริหารหนึ่งของประเทศฝรั่งเศส โดยแบ่งย่อยจาก 101 จังหวัด (département) และ 342 เขต (arrondissement) ตามเขตการปกครองของฝรั่งเศส
นอกเหนือจากบทบาททางการปกครองและทางการศาลแล้ว จุดประสงค์หลักของการแบ่งอำเภอนั้นมีเพื่อใช้ในการแบ่งเขตเลือกตั้ง สำหรับการเลือกตั้งผู้แทน (conseiller général) ในสภาของแต่ละจังหวัด ซึ่งในปัจจุบันมีจำนวนอำเภอ 4,032 อำเภอในประเทศฝรั่งเศส โดยส่วนมากเป็นการรวมตัวกันของเทศบาล (อันเป็นหน่วยการปกครองที่เล็กที่สุด) แต่ถึงแม้ว่าในบางเทศบาลที่มีขนาดใหญ่กินพื้นที่หลายอำเภอ แต่อำเภอมักจะมีจำนวนประชากรที่ไล่เลี่ยกัน ต่างจากเทศบาลซึ่งอาจจะมีขนาดประชากรตั้งแต่ 1 คน เช่น เมืองร็อชฟูชาร์ ไปจนถึงกว่า 2 ล้านคน เช่น กรุงปารีส
ในแต่ละอำเภอ จะมีเมืองหลักที่เป็นศูนย์กลาง (chef-lieu) ซึ่งมักจะเป็นเทศบาลที่มีประชากรมากที่สุดในเขตอำเภอ อันเป็นที่ตั้งของกองสารวัตรทหาร (gendarmerie) สรรพากรอำเภอ และผู้พิพากษาท้องถิ่น (justice de paix)
ความจริงที่เจ็บปวด
"ความจริงที่เจ็บปวด" เป็นซิงเกิลในปี พ.ศ. 2555 ของวงดนตรีอินสติงต์ จากอัลบั้ม Endless ประพันธ์เนื้อร้องและทำนองโดย ปรียวิศว์ นิลจุลกะ และเรียบเรียงโดย อนุกานต์ จันทร์อุไร ออกจำหน่ายครั้งแรกเมื่อวันที่ 23 เมษายน พ.ศ. 2555 ส่วนมิวสิกวีดิโอนี้เผยแพร่ครั้งแรกในวันที่ 8 มิถุนายน พ.ศ. 2555
การตอบรับ
เพลง "ความจริงที่เจ็บปวด" ได้ติดอันดับสูงสุด 12 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 27 พฤษภาคม พ.ศ. 2555 และติดอันดับสูงสุด 64 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 28 กรกฎาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ทาเกโอะ ฟูกูดะ
ทาเกโอะ ฟูกูดะ (福田 赳夫 ' Fukuda Takeo', 14 มกราคม 1905 – 5 กรกฎาคม 1995) เป็นนักการเมืองญี่ปุ่นที่เป็นนายกรัฐมนตรีญี่ปุ่นตั้งแต่ปี 1976-1978.
พาร์เซก
พาร์เซก (parsec; มาจาก parallax of one arcsecond ตัวย่อ: pc) เป็นหน่วยวัดระยะทางทางดาราศาสตร์ มีค่าเท่ากับความสูงของสามเหลี่ยมมุมฉากที่มีเส้นฐานยาว 1 หน่วยดาราศาสตร์และมีมุมยอด 1 พิลิปดา หรือเท่ากับ 1⁄648,000 หรือ 206,265 หน่วยดาราศาสตร์ เทียบเป็นระยะทางได้ 3.2616 ปีแสง (3.26 ปีแสง) เท่ากับระยะทาง 31 ล้านล้านกิโลเมตร. ค่าพาร์เซกเป็นค่าที่นักดาราศาสตร์ใช้วัดระยะทางภายในดาราจักร การวัดระยะจากโลกถึงดาวฤกษ์ เรียกว่าการวัดพารัลแลกซ์ดาวฤกษ์ ดาวพร็อกซิมาคนครึ่งม้าเป็นดาวฤกษ์ที่อยู่ใกล้กับระบบสุริยะของเรามากที่สุด โดยอยู่ห่างจากดวงอาทิตย์ไปประมาณ 1.3 พาร์เซก หรือราว 4.2 ปีแสง ดวงดาวส่วนใหญ่ที่มองเห็นได้ด้วยตาเปล่า ล้วนอยู่ห่างจากดวงอาทิตย์ไม่เกิน 500 พาร์เซก
พารัลแลกซ์ คือ ปรากฏการณ์ที่ผู้สังเกตมองจาก 2 จุด แล้วเห็นตำแหน่งของวัตถุเปลี่ยนไปเมื่อเทียบกับวัตถุอ้างอิง ทดลองได้โดยใช้มือถือวัตถุยื่นไปข้างหน้า แล้วสังเกตวัตถุดังกล่าวด้วยตาซ้าย และขวาจะสังเกตเห็นตำแหน่งของวัตถุเปลี่ยนไปหรือไม่
การคำนวณค่าพาร์เซก
ตามคำนิยามในปีค.ศ. 2015 1 หน่วยดาราศาสตร์ของความยาวเส้นรองรับมุม 1 พิลิปดา (หรือ 1 อาร์กวินาที) ณ ใจกลางวงกลมที่มีรัศมี 1 พาร์เซก โดยการแปลงหน่วยองศาหน่วยนาทีหน่วยวินาทีไปเป็นเรเดียน
ดังนั้น
ประมาณว่า,
ในภาพข้างบน (ไม่ตามสเกล), S คือดวงอาทิตย์ และ E คือโลก ณ จุดหนึ่งของวงโคจร ทำให้ระยะทาง ES เท่ากับ 1 หน่วยดาราศาสตร์ (au) มุม SDE คือ 1 พิลิปดา (1⁄3600 ขององศา) ดังนั้น ตามคำอธิบาย D คือจุดในอวกาศที่มีระยะทาง 1 พาร์เซกจากดวงอาทิตย์ ถ้าคำนวณผ่านตรีโกณมิติ ระยะทาง SD จะคำนวณแบบนี้:
เพราะหน่วยดาราศาสตร์มีความยาว 149,597,870,700 เมตร จึงคำนวณเป็นแบบนี้:
ดังนั้น ถ้า 1 ly ≈ 9.46 เมตร
ตามวิธีทางคณิตศาสตร์ เพื่อคำนวณระยะทางที่มีหน่วยเชิงมุมจากเครื่องมีอในหน่วยพิลิปดา สูตรจะเป็นไปตามนี้:
โดย θ เป็นค่ามุมในหน่วยพิลิปดา ระยะทางระหว่างโลก-ดวงอาทิตย์มีค่าคงที่ (1 au หรือ 1.581 ly) การคำนวณระยะทางดาว จะใช้หน่ายเดียวกันกับระยะทางโลก-ดวงอาทิตย์ (ป.ล. ถ้าระยะทางโลก-ดวงอาทิตย์ = 1 au หน่วยของระยะทางดาว คือหน่วยดาราศาสตร์; ถ้าระยะทางโลก-ดวงอาทิตย์ = 1.581 ly หน่วยของระยะทางดาว คือปีแสง)
จักจั่นฮิงูราชิ
จักจั่นฮิงูราชิส่วนมากอาศัยอยู่ในแถบฮกไกโด ฮนชู ชิโกกุ คีวชู รวมทั้งเกาะสึชิมะและเกาะยากุ จะอาศัยอยู่ในป่าละเมาะและกระจายอยู่ทั่วไปในพื้นที่เนินเขาเตี้ย ๆ ช่วงฤดูกาลที่พบได้มากที่สุดจะเป็นช่วงระหว่างเดือนมิถุนายนและเข้าสู่ฤดูผสมพันธุ์ในเดือนกรกฎาคม
ชื่อคันจิมีที่มาจากอักษรของหญ้ามิสแคนทัสซึ่งเป็นกกชนิดหนึ่งที่มันอาศัยอยู่ ในญี่ปุ่นมีชื่อเรียกอีกอย่างว่า คานากานะ (カナカナ) โดยตั้งจากเสียงที่มันส่งออกมา
ลักษณะเฉพาะ
ตัวผู้ที่โตเต็มวัยมีความยาวลำตัว 28–38 มิลลิเมตร (1.1–1.5 นิ้ว) ตัวเมีย 21–25 มิลลิเมตร (0.8–1.0 นิ้ว) ส่วนท้องของตัวผู้จะยาวและหนากว่าตัวเมียทำให้ง่ายต่อการแยกแยะ นอกจากนี้ช่องภายในช่องท้องของตัวผู้ที่พัฒนาแล้ว จะมีเสียงที่ก้องกังวานเป็นอย่างมาก
บริเวณลำตัวมีสีน้ำตาลแดง มีเขียวที่รอบดวงตา ตรงกลางและด้านหลังของทรวงอก โดยตัวที่อยู่อาศัยบนภูเขามักจะมีสีที่เข้ม
ถิ่นที่อยู่
ในญี่ปุ่น ถิ่นที่อยู่ของพวกมันอยู่ตั้งแต่ฮกไกโด เขตอบอุ่นทางตอนเหนือสุดไปจนถึงกึ่งเขตร้อนบริเวณเกาะอามามิโอชิมะใกล้กับไต้หวัน พวกมันอาศัยอยู่ในป่าไซเปรส ซีดาร์ และป่าไม้เนื้อแข็งตั้งแต่บริเวณภูเขาในฮกไกโดไปจนถึงที่ราบทางตอนเหนือของคีวชู แม้แต่ทางใต้ของคีวชูก็สามารถพบได้บริเวณภูเขาที่มีความสูงที่มากขึ้น
เสียง
ช่วงที่มีการได้ยินเสียงจักจั่นมากที่สุดคือช่วงฤดูใบไม้ร่วง แต่ก็ยังคงได้ยินในช่วงปลายฤดูร้อนในบางภูมิภาค ปกติแล้วสามารถได้ยินเสียงได้เกือบทุกวันในช่วงเดือนกันยายนจนถึงกลางเดือนตุลาคม
ตัวผู้มีเสียงที่ค่อนข้างเด่นและมีเอกลักษณ์ ตัวผู้มักร้องในช่วงก่อนพระอาทิตย์ขึ้น ในเวลาพลบค่ำหรือหลังพระอาทิตย์ตกในตอนค่ำ รวมถึงเมื่ออุณหภูมิลดลงหรือเมื่อมีเมฆมาก
ในญี่ปุ่นนิยมใช้เสียงนี้เพื่อสื่อถึงความโศกเศร้า มีวรรณกรรมและรายการโทรทัศน์บางเรื่อง เช่น "Summer Evening" และ ยามเมื่อเหล่าจักจั่นกรีดร้อง (ひぐらしのなく頃に) ได้หยิบยกเสียงไปประกอบ เสียงร้องนั้นค่อนข้างดัง แต่ก็ไม่ได้ไกลนัก
พรรคสังคมนิยมรวันดา
พรรคสังคมนิยมรวันดา (Parti Socialiste Rwandais, PSR) เป็นพรรคสนับสนุนรัฐบาลในประเทศรวันดา ก่อตั้งขึ้นเมื่อวันที่ 18 สิงหาคม ค.ศ. 1991 เคยส่งผู้สมัครรับเลือกตั้งครั้งแรกในการเลือกตั้งปี ค.ศ. 2003 ได้รับที่นั่งในสภาเพียง 1 ที่นั่งเท่านั้น
พรรคปลดปล่อยอัฟกานิสถาน
พรรคปลดปล่อยอัฟกานิสถาน (Dari: Hizb-e Azadi-ye Afghanistan, หรือในชื่อ พรรคเสรีภาพเพื่ออัฟกานิสถาน) เป็นพรรคการเมืองในประเทศอักานิสถาน มีหัวหน้าพรรคชื่อ อับดุล มาลิค ปาห์ลาวัน
กานปุระ
กานปุระ (कानपुर) เป็นเมืองใหญ่ในรัฐอุตตรประเทศ ประเทศอินเดีย เมืองมีชื่อเสียงทางด้านอุตสาหกรรมหนังและสิ่งทอ กานปุระเป็นเมืองกองทหารรักษาการณ์ที่สำคัญของอังกฤษตั้งแต่ปี ค.ศ. 1947 จนกระทั่งอินเดียได้รับอิสรภาพ
เมืองตั้งอยู่ทางฝั่งตะวันตกของแม่น้ำคงคา เป็นศูนย์กลางการค้าและธุรกิจที่สำคัญของอินเดียเหนือ มีโรงงานผลิตขนสัตว์แห่งแรกของอินเดีย บรรษัทอินเดียของบริเตน (British India Corporation) ก่อตั้งขึ้นในปี 1879 โดยอเล็กซานเดอร์ แม็กรอเบิร์ต เมืองเป็นที่รู้จักในฐานะ "เมืองหนังของโลก" (The Leather City of the World) และยังมีชื่อเล่นว่า "แมนเชสเตอร์แห่งอินเดีย"
จากข้อมูลสำรวจประชากรปี 2011 เป็นเมืองที่มีประชากรมากเป็นอันดับ 11 ของอินเดีย โดยมีประชากรในเขตเมืองและชานเมืองราว 5 ล้านคน ทำให้เป็นเขตมหานครที่มีประชากรมากเป็นอันดับ 8 ของอินเดีย
ประเทศเซนต์ลูเชียในโอลิมปิกเยาวชนฤดูร้อน 2014
ประเทศเซนต์ลูเชีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเซนต์ลูเชียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 6 คน ใน 4 ชนิดกีฬา ผลการแข่งขันครั้งนี้ประเทศเซนต์ลูเชียไม่ได้รับเหรียญรางวัล
กรีฑา
ผลการแข่งขันดังนี้ :
วอลเลย์บอลชายหาด
ผลการแข่งขันดังนี้ :
จอห์น แมคเอลีส
ชีวิตช่วงต้น
แมคเอลีสเกิดที่สเตอร์ลิง ประเทศสกอตแลนด์ เมื่อวันที่ 25 เมษายน ค.ศ. 1949 และเติบโตในลอรีสตัน ฟอลเคิร์ก
อาชีพทหาร
เขาเข้าร่วมทหารช่างหลวงในปี ค.ศ. 1969 เมื่ออายุ 20 ปี และในปี ค.ศ. 1973 ได้สอบผ่านหลักสูตรออลอาร์มคอมมานโด (AACC) ซึ่งทำให้เขาได้รับหมวกเบอเรต์สีเขียวและย้ายไปคอมมานโดอิสระที่ 59 ทหารช่างหลวง
ส่วนในปี ค.ศ. 1975 เขาย้ายเข้ากรมปฏิบัติการพิเศษทางอากาศ เขาเป็นสิบตรีในปี ค.ศ. 1980 โดยเป็นทหารในกองทหารพาโกดา หมู่ 'บี' กรมปฏิบัติการพิเศษทางอากาศที่ 22 ซึ่งเขานำ "ทีมสีน้ำเงิน" ในการบุกโจมตีสถานทูตอิหร่านในลอนดอนระหว่างการปิดล้อมตัวประกันเมื่อวันที่ 5 พฤษภาคม ค.ศ. 1980 แมคเอลีสได้ต่อสู้ในสงครามฟอล์กแลนด์ในปี ค.ศ. 1982 รวมทั้งในความยุ่งยากไอร์แลนด์ เขาได้รับบำเหน็จเหรียญการทหารสำหรับความกล้าหาญในปฏิบัติการการซุ่มโจมตีโลฟแกลในอาร์มาก์เมื่อวันที่ 8 พฤษภาคม ค.ศ. 1987 นอกจากนี้ เขายังทำหน้าที่เป็นผู้คุ้มกันให้แก่นายกรัฐมนตรีสหราชอาณาจักรถึงสามคน เขาได้รับการปลดระวางจากกองทัพบกสหราชอาณาจักรเมื่อวันที่ 8 กุมภาพันธ์ ค.ศ. 1992 ด้วยยศจ่านายสิบตรี ที่ไม่ใช่นายทหารชั้นสัญญาบัตรระดับสูง
หลังชีวิตทหาร
หลังออกจากกองทัพบกสหราชอาณาจักร แมคเอลีสทำงานในช่วงเวลาสั้น ๆ เมื่อครั้งที่เป็นเจ้าของผับสำหรับให้เช่าหลังหนึ่งในเฮริฟอร์ด โดยมีการจ้างให้เป็นผู้รับเหมารักษาความปลอดภัยในความขัดแย้งที่อิรักและอัฟกานิสถาน และกลายเป็นที่ปรึกษา/ผู้ให้สัมภาษณ์ในรายการโทรทัศน์ของอังกฤษหลายรายการเพื่อตรวจสอบการทำงานของทหารกองกำลังพิเศษของอังกฤษ แล้วเขาก็ได้ขายเหรียญราชการกองทัพบกสหราชอาณาจักรด้วยยอดรวมที่ไม่เปิดเผยแก่ลอร์ด แอชครอฟต์ คอลเลกชัน เขายังได้ปรากฏตัวในบีบีซีของการผลิตสารคดีทางโทรทัศน์ชุด 'เอสเอเอส เซอร์ไวเวิลซีเครตส์' (ค.ศ. 2003) โดยแสดงรายละเอียดโครงสร้างของกรมปฏิบัติการพิเศษทางอากาศ และวิสัยในทางทหาร รวมถึงบทบาทด้านความปลอดภัยที่ใช้เป็นประโยชน์ นอกจากนี้ เขายังเริ่มกิจการในอาณาจักรเกมปืนอัดลม และในฐานะโฆษกของการพัฒนาองค์กรศิลปะการต่อสู้ 'โกชินไกว'
ชีวิตส่วนตัว
แมคเอลีสแต่งงานสองครั้ง และวันที่ 20 สิงหาคม ค.ศ. 2009 บุตรชายคนโตของเขา จ่าสิบเอก พอล แมคเอลีส แห่งกองพันเดอะไรเฟิลส์ที่ 2 ถูกฆ่าตายเมื่อเป็นทหารในประเทศอัฟกานิสถาน โดยระเบิดริมถนนในระหว่างการเดินเท้าลาดตระเวนในจังหวัดเฮลมันด์ ที่พิธีศาสนางานศพสำหรับการส่งร่างของจ่าสิบเอก พอล แมคเอลีส ณ อาสนวิหารเฮริฟอร์ดเมื่อวันที่ 14 กันยายนนั้น จะพบว่าจอห์น แมคเอลีส มีอาการเศร้าโศกอย่างเห็นได้ชัดระหว่างพิธี
สี่วันหลังจากงานศพของลูกชาย จอห์น แมคเอลีส ถูกเจ้าหน้าที่จากสำนักงานตำรวจเวสต์เมอร์เซียจับกุมในข้อหาเข้าถึงสื่อลามกอนาจารเด็กทางอินเทอร์เน็ตผ่านคอมพิวเตอร์ที่บ้าน เขาได้รับการติดต่อจากตำรวจอังกฤษครั้งแรกเกี่ยวกับเรื่องนี้ในปี ค.ศ. 2007 ขณะอยู่ที่บ้านในประเทศกรีซ และบอกพวกเขาว่าเขาจะไปที่สถานีตำรวจของอังกฤษเพื่อช่วยเหลือในการสอบสวนเมื่อเขากลับไปที่สหราชอาณาจักร หลังจากงานศพของลูกชายเขาได้เข้าร่วมการไต่ถามของตำรวจโดยสมัครใจ ซึ่งในระหว่างนั้นเขาได้รับการเตือน, ถูกจับกุม และได้รับการประกันตัวเพื่อรอการสอบสวนเพิ่มเติม หลังจากนั้น เขาก็กลับไปที่บ้านของเขาในประเทศกรีซ จากความล้มเหลวในการเข้าร่วมการนัดประกันตัวครั้งต่อไปในสหราชอาณาจักร แมคเอลีสได้รับการติดต่อจากสำนักงานตำรวจเวสต์เมอร์เซียที่บ้านของเขาในประเทศกรีซ จากนั้นเขาปฏิเสธที่จะกลับไปอังกฤษเพื่อเข้าร่วมฟังการประกันตัว ในเดือนมีนาคม ค.ศ. 2010 สำนักงานตำรวจเวสต์เมอร์เซียได้ยื่นขอหมายจับของยุโรปสำหรับจอห์น แมคเอลีส ที่ศาลแขวงเฮริฟอร์ด ซึ่งได้รับอนุญาต และในเดือนพฤศจิกายน ค.ศ. 2010 รัฐบาลอังกฤษได้ขอให้รัฐบาลกรีซจับกุมแมคเอลีสอย่างเป็นทางการ และส่งผู้ร้ายข้ามแดนจากดินแดนของตนกลับไปยังสหราชอาณาจักร โดยเรื่องนี้ยังคงดำเนินไปอย่างถูกต้องตามกฎหมายในช่วงเวลาที่แมคเอลีสเสียชีวิต
เสียชีวิต
แมคเอลีสเสียชีวิตเมื่อวันที่ 26 สิงหาคม ค.ศ. 2011 ด้วยอาการหัวใจวายขณะหลับขณะที่มีอายุ 62 ปี ในเทสซาโลนีกี ประเทศกรีซ ซึ่งเขาอาศัยอยู่ งานศพของเขาได้รับการจัดขึ้นที่อาสนวิหารเฮริฟอร์ด เขาเคยรอดชีวิตจากภรรยาคนที่สอง, ลูกสาวของเขาจากการแต่งงานครั้งแรก และลูกสองคนโดยการแต่งงานครั้งที่สองของเขา ต่อมา ภรรยาคนที่สองของเขาฆ่าตัวตายในเดือนพฤศจิกายน ค.ศ. 2018
ซูไงเปอตานี
ซูไงเปอตานี (Sungai Petani) เอกสารไทยเรียก สุไหงปัตตานี อาจรู้จักในชื่อย่อว่า เอสจีเปอตานี หรือ เอสพี เป็นเมืองหนึ่งในรัฐเกอดะฮ์ ประเทศมาเลเซีย ซึ่งตั้งอยู่ทางตอนบนของคาบสมุทรมลายู เมืองนี้มีประชากร 456,605 คน ถือว่าเป็นเมืองใหญ่ที่สุดของรัฐเกอดะฮ์ และมีประชากรมากกว่าเมืองอาโลร์เซอตาร์ เมืองเอกของรัฐ
ซูไงเปอตานีเป็นที่ตั้งโบราณสถานยุคก่อนอิสลามคือหุบเขาบูจัง อายุกว่าหนึ่งพันปีซึ่งก่อสร้างขึ้นตามคติฮินดู-พุทธ ห่างจากตัวเมืองซูไงเปอตานี 17 กิโลเมตร ภายในหุบเขาได้จัดแสดงพิพิธภัณฑ์ที่แสดงโบราณวัตถุที่ขุดพบจากหุบเขาบูจัง
ชื่อเมือง ซูไงเปอตานี แปลว่า แม่น้ำกสิกร มาจากคำว่า ซูไง (Sungai; ไทยเรียก สุไหง) แปลว่าแม่น้ำ กับคำว่า เปอตานี (Petani; ไทยเรียก ปัตตานี) ที่แปลว่า ชาวนาหรือเกษตรกร
ออแตลเดแซ็งวาลีด
ออแตลนาซียอนาลเดแซ็งวาลีด (Hôtel national des Invalides, "สถานพำนักทหารผ่านศึกผู้ทุพพลภาพแห่งชาติ"), ออแตลเดแซ็งวาลีด (Hôtel des Invalides, "สถานพำนักทหารผ่านศึกผู้ทุพพลภาพ") หรือ เลแซ็งวาลีด (Les Invalides) เป็นหมู่อาคารสถาปัตยกรรมบาโรกในกรุงปารีส ประเทศฝรั่งเศส สร้างขึ้นในรัชสมัยของพระเจ้าหลุยส์ที่ 14 ปัจจุบันประกอบด้วยพิพิธภัณฑ์และอนุสรณ์สถานทางประวัติศาสตร์การทหารของฝรั่งเศส สถานที่แห่งนี้สร้างขึ้นเพื่อจุดประสงค์เป็นสถานพยาบาลและที่พำนักของทหารผ่านศึก นอกจากนี้ยังเป็นที่ตั้งของศาสนสถานและสุสานของวีรบุรุษนักการทหารของชาติ อาทิ สุสานของนโปเลียน โบนาปาร์ต
ชายแพศยา
ชายแพศยา (Male Prostitute / Conniving Bedfellows / Chai Paetsaya) เป็นละครโทรทัศน์ไทย แนวโรแมนติก-ดราม่า ผลิตโดย บริษัท ทีวีซีน แอนด์ พิคเจอร์ จำกัด สร้างจากบทประพันธ์ของ ว.วินิจฉัยกุล และบทโทรทัศน์ อ.ติณณา นำแสดงโดย ณัฐวุฒิ สกิดใจ, สิเรียม ภักดีดำรงฤทธิ์, ภาณุวัฒน์ เปรมมณีนันท์, รณิดา เตชสิทธิ์, มาสุ จรรยางค์ดีกุล, ฉัตรฑริกา สิทธิพรม, ฐกฤต ตวันพงค์ และ โอลิเวอร์ พูพาร์ต นอกจากนี้ยังเป็นผลงานการแสดงชิ้นแรกของ นนนี่-นนลนีย์ โอแกน ลูกสาวของ แอน-สิเรียม กำกับการแสดงโดย อดุลย์ ประยันโต ออกอากาศทาง ช่อง 3 เอชดี และ สตรีมมิงทางโทรทัศน์ บน เน็ตฟลิกซ์ พร้อมกับละครอีก 6 เรื่องคือ สะใภ้สายสตรอง, เพราะรัก, ที่สุดของหัวใจ, หมอหลวง, ใต้เงาตะวัน และ เลือดเจ้าพระยา โดยออกอากาศทุกวันศุกร์ วันเสาร์ และวันอาทิตย์ เริ่มตอนแรกวันอาทิตย์ที่ 16 เมษายน พ.ศ. 2566 ต่อจากละครเรื่อง เลือดเจ้าพระยา และออกอากาศตอนสุดท้ายในวันเสาร์ที่ 27 พฤษภาคม พ.ศ. 2566 ซึ่งเดิมทางช่อง 3 วางแผนที่จะให้ละครเรื่องเรือนทาส ออกอากาศต่อจากละครเรื่องชายแพศยา แต่ด้วยเหตุผลบางประการทำให้ทางช่องต้องนำละครเรื่อง คือเธอ กลับมารีรันอีกครั้ง
งานสร้าง
ละครเรื่อง ชายแพศยา ทางบริษัททีวีซีนได้จัดพิธีบวงสรวงขึ้นเมื่อเดือนสิงหาคม พ.ศ. 2565 ที่สตูดิโอช่อง 3 หนองแขม พร้อมกับละครเรื่องสาปซ่อนรัก โดยก่อนหน้านั้นในเดือนพฤศจิกายน พ.ศ. 2564 ทางกองละครได้ทำการฟิตติ้งหรือลองเสื้อผ้าของบรรดานักแสดง
เดอะคราวน์ (ภาพยนตร์ชุดทางโทรทัศน์)
เดอะ คราวน์ (The Crown) เป็นภาพยนตร์นวนิยายชุดทางโทรทัศน์อิงประวัติศาสตร์เกี่ยวกับพระราชประวัติของสมเด็จพระราชินีนาถเอลิซาเบธที่ 2 แห่งสหราชอาณาจักรและเหตุการณ์สำคัญที่เกิดในรัชกาลของพระองค์ สร้างและเขียนโดยปีเตอร์ มอร์แกนเป็นหลัก อำนวยการสร้างโดย Left Bank Pictures และ Sony Pictures Television สำหรับเน็ตฟลิกซ์ซึ่งผู้เขียนพัฒนาจากภาพยนตร์เรื่อง The Queen (2006) และโดยเฉพาะละครเวทีเรื่อง The Audience (2003) ออกอากาศครั้งแรกในวันที่ 4 พฤศจิกายน พ.ศ. 2559 และออกอากาศแล้วทั้งสิ้น 5 ฤดูกาล และมีแผนจะสร้างทั้งหมด 6 ฤดูกาล
เนื้อหา
เนื้อหาของภาพยนตร์ชุดเรื่องนี้ครอบคลุมช่วงเวลาตั้งแต่ก่อนสมเด็จพระราชินีนาถเอลิซาเบธที่ 2 จะขึ้นครองราชสมบัติจนถึงช่วงเวลาในรัชสมัยของพระองค์ โดยฤดูกาลแรกดำเนินเรื่องตั้งแต่ พ.ศ. 2490 ถึง พ.ศ. 2498 ครอบคลุมเหตุการณ์สำคัญอันประกอบไปด้วยการอภิเษกสมรสของเจ้าฟ้าหญิงเอลิซาเบธกับเรือโทฟิลิป เมาต์แบทเทน ดยุกแห่งเอดินบะระ, การดำรงตำแหน่งนายกรัฐมนตรีสมัยที่ 2 ของวินสตัน เชอร์ชิล, การสวรรคตของพระเจ้าจอร์จที่ 6, ภัยพิบัติหมอกควันครั้งใหญ่ของกรุงลอนดอน พ.ศ. 2495, พระราชพิธีบรมราชินยาภิเษกของสมเด็จพระราชินีนาถเอลิซาเบธที่ 2 และการแยกทางกันระหว่างเจ้าฟ้าหญิงมาร์กาเร็ตกับนาวาอากาศเอกปีเตอร์ ทาวน์เซนด์
ฤดูกาลที่ 2 ดำเนินเรื่องตั้งแต่ พ.ศ. 2499 ถึง พ.ศ. 2507 ครอบคลุมเหตุการณ์สำคัญอันประกอบไปด้วยวิกฤตการณ์คลองสุเอซ, การสถาปนาฟิลิป ดยุกแห่งเอดินบะระขึ้นเป็นเจ้าชายแห่งสหราชอาณาจักร, การเสกสมรสระหว่างเจ้าฟ้าหญิงมาร์กาเร็ตกับโทนี่ อาร์มสตรอง-โจนส์, การถ่ายทอดสาส์นวันคริสต์มาสทางโทรทัศน์ครั้งแรก, การลอบสังหารประธานาธิบดีจอห์น เอฟ. เคนเนอดี แห่งสหรัฐอเมริกา และการประสูติเจ้าฟ้าชายแอนดรูว์และเจ้าฟ้าชายเอ็ดเวิร์ด
ฤดูกาลที่ 3 ดำเนินเรื่องตั้งแต่ พ.ศ. 2507 ถึง พ.ศ. 2520 ครอบคลุมเหตุการณ์สำคัญอันประกอบไปด้วยการขึ้นดำรงตำแหน่งนายกรัฐมนตรีของฮาโรลด์ วิลสันจากพรรคแรงงาน, ภัยพิบัติอเบอร์ฟาน พ.ศ. 2509, สารคดีชุด เดอะ รอยัล แฟมิลี่, พระราชพิธีสถาปนาเจ้าฟ้าชายชาร์ลส์ขึ้นเป็นเจ้าชายแห่งเวลส์, ยานอพอลโล 11 ลงจอดบนดวงจันทร์, ความสัมพันธ์ช่วงต้นของเจ้าฟ้าชายชาร์ลส์กับคามิลล่า แชนด์, การหย่าร้างของเจ้าฟ้าหญิงมาร์กาเร็ตกับลอร์ดสโนว์ดอน และพระราชพิธีรัชดาภิเษกของสมเด็จพระราชินีนาถเอลิซาเบธที่ 2
ฤดูกาลที่ 4 ดำเนินเรื่องตั้งแต่ พ.ศ. 2522 ถึง พ.ศ. 2533 ครอบคลุมเหตุการณ์สำคัญอันประกอบไปด้วยการขึ้นดำรงตำแหน่งนายกรัฐมนตรีของนางมาร์กาเร็ต แทตเชอร์ นายกรัฐมนตรีหญิงคนแรกของสหราชอาณาจักร, การลอบสังหารลอร์ดเมาต์แบทเทน, การอภิเษกสมรสของเจ้าฟ้าชายชาร์ลส์ เจ้าชายแห่งเวลส์กับเลดี้ไดอาน่า สเปนเซอร์, สงครามหมู่เกาะฟอล์กแลนด์, การบุกรุกพระราชวังบักกิ้งแฮมของนายไมเคิล เฟแกน, วิกฤตเหยียดสีผิวในแอฟริกาใต้ และการลงจากอำนาจของแทตเชอร์
ฤดูกาลที่ 5 ดำเนินเรื่องตั้งแต่ พ.ศ. 2534 ถึง พ.ศ. 2540 ครอบคลุมเหตุการณ์สำคัญอันประกอบไปด้วยการปลดระวางเรือยอชต์หลวงบริแทนเนีย, การแยกทางและหย่าร้างของเจ้าฟ้าชายชาร์ลส์ เจ้าชายแห่งเวลส์กับไดอาน่า เจ้าหญิงแห่งเวลส์, การหย่าร้างของเจ้าฟ้าชายแอนดรูว์ ดยุกแห่งยอร์กกับซาราห์ ดัชเชสแห่งยอร์ก, การเสกสมรสระหว่างเจ้าฟ้าหญิงแอนน์กับนาวาโททิโมธี ลอว์เรนซ์, เหตุเพลิงไหม้ปราสาทวินด์เซอร์, พระราชดำรัส "ปีแห่งหายนะ" พ.ศ. 2535, การเสด็จเยือนรัสเซียของสมเด็จพระราชินีนาถเอลิซาเบธที่ 2 และเจ้าชายฟิลิป ดยุกแห่งเอดินบะระ พ.ศ. 2537, การสัมภาษณ์ไดอาน่า เจ้าหญิงแห่งเวลส์ในรายการพาโนราม่า และการส่งคืนฮ่องกงให้แก่จีนของสหราชอาณาจักร พ.ศ. 2540
สำหรับฤดูกาลที่ 6 ซึ่งจะเป็นฤดูกาลสุดท้าย เนื้อหาจะดำเนินเรื่องจนถึงราวต้นคริสตศตวรรษที่ 21 หรือราว พ.ศ 2546 - 2548
สหภาพเพื่อสาธารณรัฐ (โตโก)
สหภาพเพื่อสาธารณรัฐ (UNIR) เป็นพรรคการเมืองในTogo เป็นพรรคการเมืองที่วิวัฒนาการมาจากพรรคแรลลี่ออฟเดอะโกโกเลสพีเพิล (RPT) ซึ่งถูกยุบในปี ค.ศ. 2012
ซือ ซื่อหลุน
ซือ ซื่อหลุน (施世綸; 1659 ที่เมืองเฉวียนโจว มณฑลฝูเจี้ยน– 3 กรกฎาคม 1722) หรือที่เป็นที่รู้จักกันดีในชื่อ ซือ กง (Shi Gong; 施公; "ใต้เท้าซือ") หรือ ซือ ชิงเทียน (Shi Qingtian; 施青天; "ซือฟ้ากระจ่าง") ขุนนางคนหนึ่งในยุคราชวงศ์ชิง รับราชการเป็นนายอำเภอในรัชสมัยจักรพรรดิคังซี โดยเป็นบุตรชายของนายพลซือ หลาง
เรื่องราวของซือ ซื่อหลุน ได้ถูกนำมาแต่งเป็นนิยายสืบสวนสอบสวน ในศตวรรษ 19 ด้วยการเล่าลือว่าเป็นผู้ทรงคุณธรรม และมีปัญญาความรู้ความสามารถรอบด้าน ทั้งในการทำนายโหราศาสตร์ ดาราศาสตร์ ในทำนองเดียวกับเปาบุ้นจิ้น ในยุคราชวงศ์ซ้องของชาวฮั่น ในชื่อ The Cases of Lord Shi (施公案) จนได้รับฉายาว่า "เปาบุ้นจิ้นแห่งยุคคังซี"
เรื่องราวของซือ ซื่อหลุน หรือซือ กง ได้ถูกนำมาดัดแปลงเป็นซีรีส์หรือภาพยนตร์ในแบบวัฒนธรรมร่วมสมัยของจีนหลายครั้ง เช่น The Strange Cases of Lord Shih (施公奇案; "ซือกง อย่าปล่อยให้คนชั่วลอยนวล") ของไต้หวันในปี ค.ศ. 1997 เป็นต้น
เวลโคร
เวลโคร (Velcro)  มีชื่อทางการว่า Velcro IP Holdings LLC และชื่อทางการค้าว่า Velcro Companies เป็นบริษัทเอกชนอังกฤษที่ก่อตั้งโดยจอร์จ เดอ เมสทรัล วิศวกรไฟฟ้าชาวสวิสในคริสต์ทตวรรษ 1950 ถือเป็นผู้ผลิตดั้งเดิมของ hook-and-loop fastener ที่เดอ เมสทรัลคิดค้นขึ้น แถบสำหรับปะยึด มีลักษณะข้างหนึ่งเป็นแถบตะขอ อีกข้างหนึ่งเป็นแถบห่วง ภาษาไทยเรียกแถบชนิดนี้ว่า ตีนตุ๊กแก หรือ แถบหนามเตย
ประวัติ
จอร์จ เดอ เมสทราล (Georges de Mestral) นักวิศวกรรมไฟฟ้าชาวสวิส คิดค้นแถบหนามเตยครั้งแรกใน ค.ศ. 1941 ขณะที่เขาเดินบนเทือกเขาแอลป์ และคิดว่าทำไมเมล็ดเบอร์ด็อกติดที่ถุงเท้าและเสื้อโค้ททำด้วยผ้าขนสัตว์ และ Milka สุนัขของเขาด้วย เขาค้นพบว่าสิ่งนี้สามารถกลายเป็นสิ่งที่มีประโยชน์ได้ เขาจดสิทธิบัตรใน ค.ศ. 1955 และภายหลังปรับปรุงและพัฒนาสิ่งนี้จนออกขายในช่วงปลายคริสต์ทศวรรษ 1950
เดอ เมสทรัสตั้งชื่อมันว่า Velcro; ซึ่งเป็นคำประสมภาษาฝรั่งเศสสองคำคือ velours ('ผ้ากำมะหยี่') กับ crochet ('ห่วง')
ส่วนประกอบ
เวลโคร ประกอบจากแถบ 2 ด้านคือ ด้านที่เป็นขอเกี่ยว ซึ่งเป็นแผ่นที่เต็มไปด้วยขอเกี่ยวพลาสติกเล็ก ๆ จำนวนมาก และอีกด้านที่เป็นห่วง ทำจากเส้นใยพลาสติกวงเป็นห่วงเล็ก ๆ จำนวนมาก. นอกจากนี้แล้ว เวลโครยังอาจเป็น ตะขอทั้งสองด้าน กลุ่มคนบางกลุ่มเรียกด้านทั้งสองของเวลโคร นี้ว่า "posi-cro and neg-cro" แต่ก็ไม่มีใครรู้เป็นที่แน่นอนว่าด้านไหนชื่ออะไร เมื่อด้านทั้งสองของเวลโครนี้ถูกประกบกดเข้าด้วยกัน ด้านที่เป็นขอก็จะเกี่ยวห่วงของอีกด้าน ซึ่งทำให้ด้านทั้งสองประกบติดกัน เมื่อทำการดึงด้านทั้งสองให้หลุดจากกันจะมีเสียงดังคล้ายผ้าฉีกขาด  เนื่องจาก "เวลโคร" นี้เป็นชื่อจดทะเบียนทางการค้า ชื่อโดยทั่วไปที่ใช้เรียกอุปกรณ์นี้คือ "hook and loop" แต่ชื่อ "เวลโคร" นี้เป็นคำที่ได้รับความนิยมมากกว่า คนโดยทั่วไปจึงใช้คำ "เวลโคร" นี้เป็นคำติดปากใช้หมายถึงอุปกรณ์นี้โดยทั่วไป
การใช้งาน
ความแน่นเหนียวในการเกาะติดของแถบเวลโครนี้ขึ้นอยู่กับ ลักษณะการเกาะของขอเกี่ยวว่าเข้าไปเกี่ยวห่วงได้ดีขนาดไหน และ ขึ้นอยู่กับลักษณะของแรงในการดึงจากกัน ถ้าหากแถบเวลโครนี้ใช้การยึดติดวัสดุผิวแข็งเกร็ง แรงยึดเหนี่วจะแน่นเป็นพิเศษ ทั้งนี้เนื่องมาจากลักษณะของแรงในการดึงออกนั้นจะกระจายออกอย่างสม่ำเสมอเป็นบริเวณกว้าง คือต้องดึงให้ขอเกี่ยวเป็นจำนวนมากหลุดออกพร้อมกัน ส่วนการปะติดนั้นอาจทำให้เกาะเกี่ยวได้แน่นหนาขึ้นด้วยการใช้การสั่นสะเทือนเข้าช่วย
ในทางตรงกันข้าม หากแถบเวลโครนี้ใช้ในการยึดวัสดุที่อ่อนตัว โค้งงอได้ การดึงให้แถบเวลโครหลุดจากกันก็จะง่ายขึ้น โดยเป็นการดึงในลักษณะเดียวกับการปอก หรือ ลอกออก ซึ่งเป็นการทำให้ขอเกี่ยวหลุดออกที่ละน้อย หากการดึงเป็นการดึงในลักษณะให้หลุดพร้อม ๆ กันในแนวขนานกับแถบ ก็จะต้องใช้แรงดึงมากในลักษณะเดียวกับวัสดุผิวแข็งเกร็ง
วิธีการในการเพิ่มความแน่นของการยึดเกาะด้วยเวลโคร ซึ่งมีแถบใดแถบหนึ่ง หรือทั้งสองแถบติดกับวัสดุอ่อนตัว คือ
ข้อดี และ ข้อเสีย
ข้อเสียของเวลโครคือ แถบเวลโครนี้มักจะเกาะเอาเศษผม เส้นใย และ สิ่งสกปรกต่าง ๆ มาติด และห่วงที่ใช้งานมาระยะหนึ่งนั้นมักจะยืดออก หรือ ขาด ความสามารถในการยึดเกาะก็จะลดลงตามอายุการใช้งาน นอกจากนั้นแถบเวลโครยังอาจเกี่ยวกับเสื้อผ้า ที่มีลักษณะเป็นเส้นใย และอาจทำให้เกิดความเสียหายได้ในขณะดึงออก  เสียงดังในขณะดึงออกจากกันนั้นทำให้เวลโครไม่เหมาะกับการใช้งานบางประเภท เช่น เสื้อผ้าและอุปกรณ์ทางการทหาร แต่เสียงดังนี้ก็มีประโยชน์ในการเตือนภัยจากการถูกล้วงกระเป๋าเช่นกัน
ความแข็งแรงในการยึดติดของแถบเวลโครนั้น ขึ้นกับพื้นที่สัมผัสของแถบทั้งสอง มีการสร้างชุดเวลโครซึ่งสามารถยึดคนให้ติดกับผนังที่ปกคลุมด้วยเวลโครนี้
โตโยต้า ลีกคัพ รอบชิงชนะเลิศ 2560
เส้นทางสู่รอบชิงชนะเลิศ
ในรอบรองชนะเลิศของพวกเขา, เอสซีจี เมืองทอง ยูไนเต็ด เอาชนะ บีอีซี เทโรศาสน 2–1. ในขณะเดียวกัน, เชียงราย ยูไนเต็ด ก็เอาชนะ ราชบุรี มิตรผล 1–0 และสามารถกรุยทางเข้าสู่รอบชิงชนะเลิศ.
หมายเหตุ: ในผลการแข่งขันหมดด้านล่างนั้น, ผลของทีมที่เข้าชิงชนะเลิศจะเป็นฝ่ายขึ้นก่อน (H: เหย้า; A: เยือน; ที1: สโมสรที่มาจาก ไทยลีก; ที2: สโมสรที่มาจาก ไทยลีก 2; ที3: สโมสรที่มาจาก ไทยลีก 3.
เขตปกครองคณะสงฆ์จังหวัดราชบุรี
โดยจัดแบ่งการปกครองภายในเป็น ๑๐ อำเภอ (๑๐ เจ้าคณะเภอ) ๖๙ ตำบล (๖๙ เจ้าคณะตำบล) ๔๐๕ วัด
* ที่ปรึกษาเจ้าคณะจังหวัดราชบุรี (ทป.จจ.) พระภาวนาวิหารกิจ วิ.  (ทองย้อย สญฺญโม ประโยค ๑-๒ น.ธเอก.) จล.วัดเขาวัง พระอารามหลวง ต.หน้าเมือง อ.เมืองราชบุรี จ.ราชบุรี
พรรคเสรีประชาธิปไตย (กัมพูชา)
พรรคเสรีประชาธิปไตย เป็นพรรคการเมืองในประเทศกัมพูชา ก่อตั้งขึ้นเมื่อปี ค.ศ. 1992 โดยกองทัพปลดปล่อยแห่งชาติประชาชนเขมร มีหัวหน้าพรรคชื่อสัก สุตสคาน  พรรคการเมืองนี้สร้างขึ้นภายหลังจากต่อสู้ระหว่าง สักสุตสคาน และ ซอน ซาน ในปี ค.ศ. 1991 โดยร่วมกับ แนวร่วมปลดปล่อยแห่งชาติประชาชนเขมร (KPNLF) และกลุ่มต่อต้านคอมมิวนิสต์
พรรคเสรีประชาธิปไตย ได้รับคะแนนเสียงถึง 62,698 เสียง (1.6%) จากการเลือกตั้งแห่งชาติ ค.ศ. 1993
ไซนั่ง
ไซนั่ง เป็นเครื่องมือประมงชนิดหนึ่งใช้จับปลาและกุ้งมีลักษณะคล้ายโพงพาง พบในท้องถิ่นภาคใต้โดยเฉพาะบริเวณทะเลสาบสงขลา โดยมีการใช้ไฟล่อให้สัตว์น้ำเข้ามา
คลองกุฎีดาว
คลองกุฎีดาว เป็นคลองหนึ่งในเขตเทศบาลเมืองอโยธยา อำเภอพระนครศรีอยุธยา จังหวัดพระนครศรีอยุธยา เป็นคลองที่อยู่นอกเกาะเมือง ในอดีตคลองดังกล่าวเป็นคลองที่ใช้หล่อเลี้ยงผู้คน โดยรับน้ำมาจากคลองหันตรา เป็นคลองที่ไหลผ่านศาสนสถานสำคัญต่าง ๆ ได้แก่ วัดกุฎีดาว วัดนางคำ และวัดมเหยงคณ์ แต่เดิมคลองเคยชักน้ำเข้าคูรอบวัดนางคำ ทั้งยังขนานไปกับแนวคลองมเหยงคณ์ทางทิศใต้ด้วย นอกจากนี้ยังเคยเป็นคูเมืองด้านตะวันออกของเมืองอโยธยา ตั้งแต่ก่อนการสร้างกรุงศรีอยุธยาบนเกาะเมือง
จากการสำรวจของ น. ณ ปากน้ำ (ประยูร อุลุชาฎะ) เมื่อปี 2509 พบว่าคลองวัดกุฎีดาวตื้นเขินมากแล้ว ส่วนการสำรวจของปวัตร์ นวะมะรัตน ที่ตีพิมพ์เมื่อปี 2552 พบว่าคลองมีน้ำใส แต่คูบริเวณรอบวัดนางคำที่เคยชักน้ำจากคลองกุฎีดาวนั้นถูกราษฎรบุกรุกไปแล้ว
ซีดีจี
กลุ่มบริษัทซีดีจี จากผู้ให้บริการสำรองข้อมูลคอมพิวเตอร์ในช่วงสงครามเวียดนาม ได้พัฒนาสู่กลุ่มบริษัทที่มีความเชี่ยวชาญในการให้บริการด้านเทคโนโลยีสารสนเทศแบบครบวงจรแก่หน่วยงานภาครัฐ รัฐวิสาหกิจ และเอกชน ตั้งแต่การให้คำปรึกษา ออกแบบ พัฒนา จัดหาอุปกรณ์พร้อมติดตั้งระบบฮาร์ดแวร์ ซอฟต์แวร์ และแอปพลิเคชันต่างๆ เพื่อให้ตอบสนองความต้องการของลูกค้าได้ทุกรูปแบบ ตลอดจนบริการฝึกอบรมให้แก่บุคลากรในองค์กรของลูกค้าให้พร้อมนำไปปฏิบัติงานได้ทันที รวมไปถึงบริการหลังการขายพร้อมซ่อมบำรุงครบวงจร ทำให้เราได้รับความไว้วางใจจากลูกค้า ทั้งหน่วยงานภาครัฐ รัฐวิสาหกิจ และองค์กรเอกชนขนาดใหญ่ เป็นระยะเวลายาวนานกว่า 50 ปี
วิสัยทัศน์ (Vision)
ผู้ให้บริการเทคโนโลยี โซลูชันซึ่งใช้งานได้จริง ที่มุ่งยกระดับคุณภาพชีวิตและแก้ปัญหาให้แก่สังคมอย่างสร้างสรรค์เพื่อชีวิตและความเป็นอยู่ที่ดีขึ้น
'''แบรนด์ (Brand Mantra) ''': Technology for A Better Society เทคโนโลยีเพื่อคุณภาพสังคมที่ดีขึ้น
'''คุณค่าองค์กร (Core Values) '''
คุณค่าองค์กรเป็นสิ่งที่ผู้บริหารและพนักงานทุกคนของกลุ่มบริษัทซีดีจียึดถือเป็นหลักปฏิบัติร่วมกัน เราปลูกฝังพนักงานให้มีค่านิยมเดียวกันกับองค์กร และได้สะท้อนออกมาเป็นแนวทางการทำงาน สิ่งเหล่านี้จะช่วยให้พนักงานและองค์กรสามารถบรรลุเป้าหมายและวิสัยทัศน์ไปด้วยกัน
อ้างอิง
http://www.cdg.co.th
เอ็มอาร์ทีวี-4
โทรทัศน์และวิทยุเมียนมา 4, หรือรู้จักกันในชื่อ เอ็มอาร์ทีวี-4 เป็นสถานีโทรทัศน์แห่งประเทศพม่า มีช่องท้องถิ่นจำนวน 16 ช่อง และต่างประเทศถึง 154 ช่อง